తేజస్వి మదివాడ

తేజస్వి మదివాడ తెలుగు సినిమా నటి, ప్రచారకర్త. తమిళ చిత్రంలో కూడా నటించింది. 2013లో వచ్చిన సీతమ్మ వాకిట్లో సిరిమల్లె చెట్టు చిత్రంద్వారా తెలుగు తెరకు పరిచయమైన తేజస్వికి రాంగోపాల్ వర్మ దర్శకత్వంలో వచ్చిన ఐస్‌క్రీం చిత్రంతో హీరోయిన్‌గా గుర్తింపు వచ్చింది.

జననం - విద్యాభ్యాసం
తేజస్వి 1991, జూలై 3న హైదరాబాద్ లో జన్మించింది. నాన్న ప్రభుత్వ ఉద్యోగి. మాస్‌ కమ్యూనికేషన్‌లో డిగ్రీ చేసింది.

తొలి జీవితం 
చిన్నతనంలోనే కూచిపూడి నేర్చుకున్న తేజస్వి క్రమంగా పాశ్చాత్య నృత్యరీతులపైనా దృష్టిపెట్టింది. హెచ్‌.ఎస్‌.బీ.సీ., మైక్రోసాఫ్ట్‌ లాంటి సంస్థల్లో డాన్స్‌ తరగతులు నిర్వహించింది. సినిమాల్లోకి రాకముందు ఓ డ్యాన్స్‌ ఇనిస్టిట్యూట్‌లో పార్ట్‌టైం డ్యాన్స్‌ ఇన్‌స్ట్రక్టర్‌గా చేసింది. మొదటగా అల్లు అర్జున్ తో కలిసి 7అప్‌ ప్రకటనకు పనిచేసింది. తరవాత డాబర్‌ గులాబరీ నిర్వహించిన పోటీలో ద్వితీయ స్థానంలో నిలిచింది. మిస్‌ హైదరాబాద్‌ గా ఎంపికయింది.

సినీరంగ ప్రవేశం 
డ్యాన్స్ తరగతులు తీసుకుంటూనే మాస్‌ కమ్యూనికేషన్‌ అండ్‌ జర్నలిజంలో డిగ్రీ పూర్తిచేసిన తేజస్వి హైదరాబాద్ విశ్వవిద్యాలయం లోని ఎం.ఎ. లో చేరింది. అదే సమయంలో సీతమ్మ వాకిట్లో సిరిమల్లె చెట్టు లో అవకాశం వచ్చింది. ఆ సినిమా విడుదలయ్యాక వరుసగా అవకాశాలు వచ్చాయి.

నటించిన చిత్రాలు

వెబ్‌సిరీస్
 అర్థమైందా అరుణ్ కుమార్

మూలాలు 

తెలుగు సినిమా నటీమణులు
తమిళ సినిమా నటీమణులు
1991 జననాలు